གཞན་ཡང་བོད་རང་དུ་ཀ་ཅོག་ཞང་གསུམ་སོགས་ལོ་ཙཱ་བ་འབོར་ཆེན་བྱུང་སྟེ།བསམ་ཡས་ཀྱི་སྒྲ་བསྒྱུར་ལོ་ཙཱ་གླིང་དུ་ཆོས་བསྒྱུར།འདུད་འདུལ་སྔགས་པ་གླིང་དུ་དབང་བསྐུར།རྣམ་དག་ཁྲིམས་ཁང་གླིང་དུ་སོ་ཐར་གྱི་སྡོམ་ཁྲིམས་འཕོགདགའ་ལྡན་སེམས་བསྐྱེད་གླིང་དུ་བྱང་སྡོམ་འཕོགམི་གཡོ་བསམ་གཏན་གླིང་དུ་རྒྱའི་ཧྭ་ཤང་ལ་སོགས་པས་བསམ་གཏན་བྱེད།བརྡ་སྤྲོད་ཚང་བའི་གླིང་དུ་བརྡ་སྦྱོར།བཻ་རོ་ཙ་ནའི་གླིང་དུ་ཆོས་འཆད།དཀོར་མཛོད་བེ་ཧར་གླིང་དུ་ནོར་བཞག་གོ།རྒྱལ་པོ་འདིའི་རིང་ལ་ཁམས་ཡན་ཆད་དུ་ཆོས་ཀྱི་གྲྭ་ཆེན་པོ་བཅུ་གཉིས་བཙུགས།ཡེར་བདང་མཆིམས་ཕུར་སྒོམ་གྲྭ་བཙུགས།རྒྱའི་ཧྭ་ཤང་མ་ཀོ་ལ་སྤྱན་དྲངས་ནས།སྦ་རཏ་ནས་ཤེས་རབ་འབུམ་པ་ཐོག་མར་བསྒྱུར།བྲན་ཀ་ལེགས།ལྷ་ལུང༌།ཀླུ་གོང༌།དབུས་གོང༌།ཆུང་བོ་རྩེ་སོགས་ཀྱིས་རྒྱ་ནག་པོའི་ལོ་ཙཱ་བྱས་སོ།།